作者:喬吉
標題:越調・憑欄人香篆
內容:一點雕盤螢度秋，半縷宮奩雲弄愁。情緣不到頭，寸心灰未休。金陵道中瘦馬馱詩天一涯，倦鳥呼愁村數家。撲頭飛柳花，與人添鬢華。春思淡月梨花曲檻傍，清露蒼苔羅襪涼。恨他愁斷腸，為他燒夜香。小姬手捻紅牙花滿頭，愛唱春詞不解愁。一聲出畫樓，曉鶯無奈羞。香暖蛻龍團香骨塵，細嫋雲衣古篆文。寶奩餘燼溫，小池明月昏。心火蟠燒九曲腸，鼻觀薰脩三昧香。劫灰書幾場，猶存延寸光。